د دغو ککړو خوراکي توکیو د استعمال له وجې په خیبر پښتونخوا صوبه کې د خلکو روغتیايي حالت هم خراب شوی دی۔ د پېښور د لیډي ریډنګ روغتون یو مسوول ډاکټر پروفیسر خالدمحمود وايي: "موږ ته د راتلونکو د هغو رنځورانو شمېر زیات شوی چې د ککړو خوراکونو د خوړو له وجې ناجوړه شوي وي۔ خلک د ټایفایډ په داسې بیمارۍ اخته شي چې رغېدل ترې ګران وي۔ د داسې خلکو په درملنه له پنځوسو تر شپیتو زرو پورې مصرف راځي۔"

ډاکټر پروفیسر خالدمحمود زیاتوي دا مهال د خیبر پښتونخوا په مرکز پېښور، مردان، چارسده، هنګو، کوهاټ او هري پور ضلعو کې د ککړو خوراکي توکیو تیارولو کارخانو ترڅنګ په چای خانو، بیکریانو او هوټلونو کې غیرمعیاري او میلاوټي څیزونه خرڅېږي او همدا رنګه د تعلیمي ادارو مخکې په سټالونو کې هم تر ټولو زیات ککړ شیان خرڅېږي۔

که غواړئ چې بې له خنډ او ځنډه د مشال راډیو ټولو مطالبو ته لاسرسی ولرئ نو له ایپ سټور او ګوګل پلې څخه اپليکېشن ډاونلوډ کړئ